घर घुसकर राड से हमला, आरोपियों पर पुलिस नहीं कर रही कार्रवाई
शहर के जूट मिल क्षेत्र में अपराधी खुलेआम दबंगई करते हुए घर घुसकर पर हमला कर रहे हैं। बावजूद उसके पुलिस कार्रवाई करने के बजाय उन्हें संरक्षण देने में लगी हुई हैं। एक ऐसा ही मामला सामने आया है, जिसमें दबंगों ने रात के अंधेरे में पानी के मामूली विवाद को लेकर घर घुसकर एक परिवार के सदस्यों को लोहे के राड से हमला कर उन्हें गंभीर रूप से जख्मी कर दिया है। इस घटना में एक महिला का जहां हाथ टूट गया है, तो वहीं दो युवती समेत तीन लोगों के सिर फूट गए हैं। पीड़ितों ने मामले की शिकायत एसपी से करते हुए पुलिस से मदद मांगी है।
मामला जूटमिल क्षेत्र के वार्ड क्रमांक 37 मिट्ठूमुड़ा भजनडीपा का है। रिक्शा चालक केशव राम चौहान के घर में उसकी मां, प|ी सुलोचना, दो नाबालिग बेटी के अलावा दूधानाथ नाम का एक बेटा भी रहता है। शनिवार को पानी विवाद को लेकर मोहल्ले में उसकी बेटियों के साथ पड़ोस के महंत परिवार की महिलाओं से मामूली विवाद हुआ था। अपने घर की महिलाओं के साथ हुए विवाद से गुस्से में आकर रमेश उर्फ साेनू महंत ने अपने साथी राजा के साथ मिलकर रात के अंधेरे में घर में घुसते हुए पहले तो अश्लील गाली गलौज किया और फिर लोहे के राड से पूरे परिवार के पर हमला कर दिया।
इस घटना में सुलोचना का बांया हाथ टूटने के साथ दूधानाथ का सिर भी फट गया था, लेकिन उसके बाद भी उन्होंने उन्हें मारपीट करने के अलावा दो नाबालिग किशोरियों से भी मारपीट कर उन्हें गंभीर रूप से जख्मी कर दिया। नशे में धुत्त दोनों युवकों के इस हरकत से पूरा दहशत में आ गया था। इसलिए न्याय की उम्मीद में उन्होंने मामले की शिकायत जूटमिल पुलिस से करते हुए बाकायदा रिपोर्ट भी दर्ज कराई थी, मगर पुलिस द्वारा उक्त अपराधी के खिलाफ कड़ी कार्रवाई करने के बजाय उन्हें मोहल्ले के पार्षद की सिफारिश पर मामूली धाराओं के तहत छोड़ दिया गया है। कार्रवाई के अभाव में अपराधी अब बेखौफ होकर उनके घर के सामने धमकाते हुए पुलिस के पास और जाने पर फिर से मारपीट करने की धमकी देने में लगे हुए है। आरोपियों की दबंगई से दहशत में आए पीड़ित परिवार ने एसपी डा. संजीव शुक्ला से मामले की शिकायत करते हुए जान सलामती की गुहार लगाई है।
एसपी आफिस में शिकायत करने पहुंचे पीड़ित।
hin_Deva hin_Deva hin_Deva hin_Deva hin_Deva